от Ботсуана.
 Въздушни превозвачи от Грузия
 (21)
 През април 2016 г. ИКАО преразгледа коригиращите действия, предприети от компетентния орган за гражданско въздухоплаване на Грузия (GCAA) с цел отстраняване на СОБ във връзка със сертифицирането за издаване на свидетелствата за авиационни оператори. Това СОБ бе установено по време на координираната мисия на ИКАО за проверка през октомври 2013 г. Въз основа на този преглед ИКАО определи, че предприетите от GCAA коригиращи действия успешно са отстранили опасението.
 (22)
 Подобреното спазване на международните стандарти за безопасност и наличната информация за безопасността показват силната решимост на GCAA за отстраняване на недостатъци по отношение на безопасността и не сочат запазването на отрицателни тенденции, свързани с безопасността на въздушните превозвачи, сертифицирани в Грузия, които биха били причина за опасения от гледна точка на безопасността на въздухоплаването.
 (23)
 Поради това и в съответствие с общите критерии, определени в приложението към Регламент (ЕО) No 2111/2005, се приема, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, така че в него да бъдат включени въздушни превозвачи от Грузия.
 Въздушни превозвачи от Република Гвинея
 (24)
 На техническата среща с Комисията, проведена през януари 2013 г. в Брюксел, бе постигнато съгласие, че компетентният орган на Република Гвинея — Националната дирекция за гражданска авиация (DNAC) — редовно е предоставял на Комисията информация за текущото изпълнение на плана за коригиращи действия, одобрен от ИКАО през декември 2012 г., както и за всички свързани с него дейности.
 (25)
 В последния доклад за напредъка, представен от DNAC и получен от Комисията на 3 май 2016 г., се описват най-новите дейности и промени по отношение на изпълнението на плана за коригиращи действия, който понастоящем се съсредоточава върху обучението на инспектори в областта на операциите, летателната годност, лицензирането на персонала и летищата, върху продължаването на процеса на сертифициране на въздушните превозвачи и върху програмата за надзора. Приключи пълното (5-етапно) сертифициране на въздушния превозвач Konair Guinée в съответствие с ИКАО и на 17 септември 2015 г. този въздушен превозвач получи своето свидетелство за авиационен оператор (САО) (САО No 03/DNAC/2015). Трима други въздушни превозвачи, а именно Sahel Aviation Service Guinée, Fly Nimba Airlines и Ijet Aviation, продължават процеса на сертифициране. Според DNAC е изготвена и се изпълнява програма за надзор.
 (26)
 Планира се през периода 23—29 ноември 2016 г. да се проведе координирана мисия на ИКАО за проверка.
 (27)
 Постепенното изпълнение на плана за коригиращи действия, одобрен от ИКАО през декември 2012 г., и наличната информация за безопасността понастоящем не обосновават решение за налагане на забрана или оперативни ограничения на въздушните превозвачи, сертифицирани в Република Гвинея. Комисията обаче възнамерява да продължи да следи отблизо развитието на ситуацията, като отчита резултатите от координираната мисия на ИКАО за проверка през ноември 2016 г.
 (28)
 Поради това и в съответствие с общите критерии, определени в приложението към Регламент (ЕО) No 2111/2005, се счита, че на този етап няма основания за изменение на списъка на въздушните превозвачи, които са предмет на оперативна забрана в границите на Съюза, така че